Diari Oficial de la Generalitat Valenciana




DOGV – Disposició
=================

Compartir

Compartir

Tornar

Guardar el document Descarregar les metadades en format XML

Sumari del DOGV 9581, del 24-04-2023 (2023/4353)

ACORD de 14 d'abril de 2023, del Consell, pel qual es declara l'extensió de la televisió digital terrestre (TDT) en la zona II de la Comunitat Valenciana i el servei d'explotació de la xarxa de TDT en aquesta zona com un servei d'interés econòmic general (SIEG).
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9581

Data del DOGV
:   24-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/4353

CVE


Data del document
:   14-04-2023

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * [Conselleria d'Hisenda i Model Econòmic](javascript:void(0))
    * [televisió](javascript:void(0))

ACORD de 14 d'abril de 2023, del Consell, pel qual es declara l'extensió de la televisió digital terrestre (TDT) en la zona II de la Comunitat Valenciana i el servei d'explotació de la xarxa de TDT en aquesta zona com un servei d'interés econòmic general (SIEG). [2023/4353]  
De conformitat amb el que s'estableix en l'article 40 de la Llei 7/2010, de 31 de març, general de comunicació audiovisual, el servei públic de comunicació audiovisual és un servei essencial d'interés econòmic general que té com a missió difondre continguts que fomenten els principis i valors constitucionals, contribuir a la formació d'una opinió pública plural, donar a conéixer la diversitat cultural i lingüística d'Espanya, i difondre el coneixement i les arts, amb especial incidència en el foment d'una cultura audiovisual. Així mateix, d'acord amb l'article 2 de la Llei 11/2022, de 28 de juny, general de telecomunicacions, els serveis de telecomunicacions són serveis d'interés general.  
  
L'extensió dels serveis de la televisió digital en les zones geogràficament desfavorides de la Comunitat Valenciana (la denominada zona II) constitueix un objectiu de primer ordre per a la Generalitat amb l'objectiu del principi de cohesió territorial.  
Sense la intervenció dels poders públics, l'abast de la cobertura de la televisió es limitaria a l'obligació legal que assisteix els radiodifusors, siguen públics o privats, i computada en el seu àmbit d'emissió. Això comportaria que una part important de la població valenciana i una gran part del territori no tindrien accés als programes de televisió de tots els àmbits. Per aquest motiu és l'interés general concurrent i inspirador de la decisió d'intervenció pública en aquesta matèria, perquè el contrari obriria una bretxa d'informació i coneixement inacceptable en una societat moderna. L'existència d'una fallada de mercat en la cobertura televisiva en zones remotes i menys urbanitzades del territori és el que justifica la intervenció pública en aquest àmbit, garanteix l'accés universal a la informació i a la pluralitat i ajuda a la vertebració territorial, independentment de la seua localització geogràfica, tal com preveu precisament el Reial decret 391/2019, de 21 de juny, pel qual s'aprova el Pla tècnic nacional de la televisió digital terrestre i es regulen determinats aspectes per a l'alliberament del segon dividend digital. Així, en la disposició addicional sisena d'aquest reial decret s'estableix expressament que els òrgans competents de les administracions públiques i entitats dependents podran dur a terme iniciatives per a la difusió als ciutadans del servei de televisió digital en zones on no existisca cobertura del servei de televisió digital terrestre.  
  
Tot això comporta que les mesures conduents a universalitzar l'oferta televisiva vigent, conforme amb la regulació imperant en cada moment, tinguen, en definitiva, la consideració de servei d'interés econòmic general (SIEG), atés que hi concorren els elements qualificadors per a això, en els termes i amb l'abast definits per la Decisió de la Comissió Europea, de 20 de desembre de 2011, relativa a l'aplicació de les disposicions de l'article 106, apartat 2, del Tractat de funcionament de la Unió Europea, a les ajudes estatals en forma de compensació per servei públic concedides a algunes empreses encarregades de la gestió de serveis d'interés econòmic general.  
I, a més, dins de l'ampli marge d'apreciació que els estats membres disposen a l'hora de definir un SIEG, és a dir, de la capacitat discrecional que posseeixen per a prestar, encarregar, finançar i organitzar els SIEG, tal com estableix l'article 14 del Tractat de funcionament de la Unió Europea, el Consell ha estudiat ponderadament les diferents alternatives de prestar aquest servei de manera eficient. Per a això, ha disposat d'un informe previ prou clar i sòlid, realitzat per una entitat independent, en el qual s'han comparat els costos i avantatges de les diferents tecnologies disponibles per a l'extensió de la televisió digital en la zona II de la Comunitat Valenciana.  
  
Aquest informe, denominat «Estudi comparatiu dels costos de la prestació del servei d'extensió de televisió digital en l'àmbit de la Comunitat Valenciana», realitzat pel Col·legi Oficial d'Enginyers de Telecomunicació (COIT) en data 22 de juliol de 2022, s'ha incorporat a l'expedient del present acord. L'objecte del mencionat estudi és plantejar les diferents solucions tecnològiques possibles per a dur a terme l'extensió de cobertura de la televisió digital a la Comunitat Valenciana, calcular els seus costos d'implantació en termes d'inversió (Capex) i costos operatius (Opex) i realitzar una anàlisi comparativa entre les possibles alternatives que es consideren viables, que són la tecnologia de radiodifusió terrestre i la radiodifusió per satèl·lit. L'anàlisi se circumscriu a l'extensió de cobertura en la zona II que queda delimitada en franges de cobertura diferents en funció de l'àmbit geogràfic de cadascun dels canals d'emissió i de les exigències de cobertura establides per l'organisme competent en radiodifusió. A aquest efecte, s'hi té en compte que els canals afectats per l'extensió són els disponibles després del procés d'apagada analògica, el dividend digital i la resolució del concurs de llicències nacionals privades de finals de 2015. L'estudi, després d'analitzar les diferents tecnologies possibles, considera que solament les solucions terrestres (TDT) i satel·litària (DVB-S) són viables en la Comunitat Valenciana.  
En el mencionat estudi, els costos s'han desglossat entre:  
- Costos d'implantació de les xarxes de transport i difusió.  
- Costos de manteniment i operació de la xarxa de transport i difusió.  
- Costos d'implantació de la xarxa d'usuari.  
- Costos de manteniment i operació de la xarxa d'usuari.  
S'han plantejat els costos anteriors sobre quatre escenaris hipotètics:  
  
1. No existeix sinergia en la difusió del senyal entre la xarxa autonòmica de TDT i la xarxa analitzada en l'estudi en el cas que l'opció tecnològica triada siga la TDT.  
2. Existeix sinergia en difusió del senyal entre la xarxa autonòmica de TDT i la xarxa analitzada en l'estudi, en el cas que l'opció tecnològica triada siga la TDT.  
3. No existeix sinergia amb altres CA en la difusió del senyal mitjançant satèl·lit i, per tant, per part de la Generalitat se n'assumeixen tots els costos satel·litaris.  
4. Existeix sinergia amb altres CA (fins a tres més) en la difusió del senyal mitjançant satèl·lit i, per tant, els costos de difusió i operació es dilueixen entre diversos pagadors.  
Per a determinar la millor solució, l'estudi analitza l'aspecte econòmic en un marc temporal de deu anys, entesa com una situació hipotètica on es renovarien els equips transmissors que permeten la difusió del senyal. En la solució terrestre només considera com un import d'inversió el que correspon als nous centres necessaris per a garantir la cobertura TDT i no es consideren com a inversió les inversions ja realitzades en les infraestructures existents per a la televisió analògica o altres serveis. A més, es quantifica l'impacte de la difusió en la zona II dels múltiplex que en l'actualitat no s'estan distribuint (els múltiplex MPE4 I MPE5).  
  
Després d'una detallada anàlisi d'inversions i costos, comparant una extensió totalment per TDT amb una solució totalment per satèl·lit, l'estudi conclou de manera terminant que la solució tècnica més econòmica és la que considera l'ús de la TDT (televisió digital terrestre) per als escenaris plantejats en la zona II de l'extensió.  
Addicionalment a la valoració econòmica, l'estudi analitza altres aspectes com el temps d'implantació, que està marcat pel temps necessari de transmissió per les dues xarxes en simulcast.  
A conseqüència del mencionat estudi, que es considera sòlid i independent, es conclou de manera indubtable que l'extensió de la televisió digital en la zona II de la Comunitat Valenciana, de la manera globalment més avantatjosa, és la que proporciona la televisió digital terrestre (TDT), i, per tant, és l'única que pot proveir el servei en termes temporalment i econòmicament idonis, per la qual cosa està justificat que la definició del SIEG afectat incloga l'extensió del servei de televisió digital en les zones desfavorides de la Comunitat Valenciana mitjançant la tecnologia TDT.  
D'altra banda, i dins també de les abans al·ludides facultats d'organització discrecional del SIEG que posseeix aquesta administració pública, resulta convenient que l'execució material dels treballs de desplegament, adaptació i manteniment ulterior de sistemes i equips, així com la gestió i explotació de la xarxa, els realitze l'empresa pública ISTEC (Infraestructures i Serveis de Telecomunicacions i Certificació, SAU), que és un ens instrumental de la Generalitat en matèria de telecomunicacions, és a dir, és un mitjà propi de l'Administració pública de la Comunitat Valenciana que posseeix els mitjans tècnics i humans i els coneixements tècnics precisos, i, així mateix, inclou en el seu objecte social els serveis d'allotjament de xarxes radioelèctriques per a la gestió de les infraestructures físiques de la Comunitat Valenciana necessàries per a aconseguir els objectius finals de l'extensió.  
Així doncs, i de conformitat amb la Decisió de la Comissió de 20 de desembre de 2011, relativa a l'aplicació de les disposicions de l'article 106, apartat 2, del Tractat de funcionament de la Unió Europea, mitjançant el present acord el Consell decideix encarregar l'execució de totes les actuacions necessàries per a l'extensió de la cobertura del servei de la televisió digital terrestre en la zona II de la Comunitat Valenciana a la societat pública ISTEC. D'acord amb el que es disposa en l'article 4 de la Decisió de la Comissió, el contingut de les obligacions públiques a encomanar a ISTEC, com a mitjà mig propi de l'Administració de la Generalitat, és la prestació del servei públic d'interés general consistent en el desplegament i adaptació de sistemes i equips, així com el transport i radiodifusió del senyal de televisió digital terrestre en les zones més remotes i menys poblades de la Comunitat Valenciana (zona II). L'assignació de les tasques materials a ISTEC s'ha d'articular mitjançant el corresponent encàrrec per part de la Conselleria d'Hisenda i Model Econòmic (a través de la seua Direcció General de Tecnologies de la Informació i les Telecomunicacions), a la qual està adscrita.  
  
El període durant el qual s'encarregarà a ISTEC la prestació del servei públic descrit no superarà els cinc anys, per ser aquest el període màxim que la llei considera per a la realització d'encàrrecs a mitjans propis. El territori afectat per les obligacions de servei públic encomanades a ISTEC comprén les zones remotes i menys poblades de la Comunitat Valenciana, denominada zona II, que estan conformades per les àrees geogràfiques no assistides pels radiodifusors.  
  
La compensació a ISTEC per la prestació dels serveis d'interés econòmic general descrits ací es durà a terme mitjançant les corresponents aportacions destinades a finançar l'encàrrec esmentat, per part de la Conselleria d'Hisenda i Model Econòmic, i amb càrrec als pressupostos generals de Generalitat de cada exercici pressupostari.  
  
Aquesta compensació a abonar a ISTEC, derivada de la prestació dels serveis d'interés econòmic general que se li encomanen, es determinarà en l'encàrrec corresponent segons paràmetres preestablits en funció del cost unitari incorregut en l'adaptació i manteniment de cada sistema i equip, així com del cost incorregut en el transport i difusió del senyal per a cada zona afectada. El càlcul de l'import de la compensació per a l'extensió de cobertura comportarà una quantificació detallada dels seus costos nets. Aquests costos nets comprendran:  
  
- Els costos reals incorreguts per ISTEC en el compliment de les obligacions derivades de l'encàrrec.  
- Una assignació dels costos comuns amb la resta de les activitats d'ISTEC, que haurà de ser raonable i proporcional als mitjans emprats en la prestació de l'encàrrec.  
La quantificació detallada dels costos nets presentada per ISTEC haurà de ser degudament contrastada per la Conselleria d'Hisenda i Model Econòmic (a través de la seua Direcció General de Tecnologies de la Informació i les Telecomunicacions) mitjançant una comparació de costos amb altres operadors de similar naturalesa i comesa i de reconeguda eficàcia en la seua gestió, a fi de justificar adequadament l'aportació pública precisa i limitar aquesta al cost real de l'encàrrec, de manera que es tracte d'una estricta compensació dels costos incorreguts, amb els mateixos paràmetres d'una empresa mitjana, ben gestionada i adequadament equipada per a satisfer les obligacions d'interés general que concorren en el present cas. Així mateix, la comptabilitat d'ISTEC ha de distingir clarament les inversions i despeses incorregudes en execució de l'encàrrec, així com l'origen del seu finançament. L'import de la compensació a ISTEC pel compliment de les obligacions de servei públic que se li encomanen es limitarà a cobrir els costos nets incorreguts en la prestació d'aquest servei.  
Això és així tant pels objectius i funcions que té reconeguts, com pels mitjans humans, tècnics i materials de què disposa per al compliment dels seus fins.  
En qualsevol cas, d'acord amb el que es disposa en l'article 2 de la Decisió de la Comissió de 20 de desembre de 2011, la compensació abonada a ISTEC per la prestació del servei d'interés general descrit no superarà els 2,5 milions d'euros anuals.  
Amb la finalitat de controlar que la compensació a ISTEC es limita al cost real incorregut en l'exercici de la seua obligació de servei públic, després de l'execució de l'extensió de cobertura objecte de l'encàrrec, ISTEC presentarà un resum que detallarà els costos incorreguts davant de la Conselleria d'Hisenda i Model Econòmic perquè siga revisat. Així mateix, per tal d'assegurar la recuperació de les possibles compensacions excessives, ISTEC haurà de procedir al reintegrament de qualsevol quantitat percebuda indegudament, juntament amb els interessos de demora des del moment del pagament.  
Així doncs, en conclusió de tot això, sense perjudici de la naturalesa de servei d'interés econòmic general del servei objecte del present acord, la Generalitat, en la seua qualitat de poder adjudicador i en exercici de la llibertat per a decidir el mitjà més apropiat de gestionar la prestació de serveis públics, reconeguda en l'article 2 de la Directiva 2014/23/UE del Parlament Europeu i del Consell de 26 de febrer de 2014, relativa a l'adjudicació de contractes de concessió, considera que, per a poder garantir un alt nivell de qualitat, seguretat i accessibilitat econòmica, la igualtat de tracte i la promoció de l'accés universal i dels drets dels usuaris, la prestació dels serveis objecte del present acord ha de ser encomanada a la societat pública ISTEC, en tant que mitjà propi de la Generalitat.  
  
En virtut d'això, el Consell, a proposta del conseller d'Hisenda i Model Econòmic,  
  
  
ACORDA  
  
Primer  
Declarar l'extensió de la televisió digital terrestre a la zona II de la Comunitat Valenciana, i el servei d'explotació de la xarxa de TDT en aquesta zona, en els termes descrits abans, com un servei d'interés econòmic general (SIEG), als efectes previstos en l'article 14 del Tractat de funcionament de la Unió Europea i de la Decisió de la Comissió Europea de 20 de desembre de 2011, relativa a l'aplicació de les disposicions de l'article 106, apartat 2, del Tractat de funcionament de la Unió Europea, a les ajudes estatals en forma de compensació per servei públic concedides a algunes empreses encarregades de la gestió de serveis d'interés econòmic general.  
  
Segon  
La Conselleria d'Hisenda i Model Econòmic, a través de la Direcció General de Tecnologies de la Informació i les Telecomunicacions, encomanarà l'execució de les actuacions que s'hagen de dur a terme per a l'execució del servei descrit en l'apartat anterior, a ISTEC (Infraestructures i Serveis de Telecomunicacions i Certificació, SA) mitjançant el corresponent encàrrec, per tractar-se aquesta societat d'un ens instrumental de la Generalitat i mitjà propi idoni, donat el seu coneixement, experiència i disposició de mitjans tècnics i humans adequats. Aquest encàrrec constitueix un acte d'atribució d'una obligació de servei públic a aquesta societat pública que li imposa l'execució del SIEG descrit en l'apartat primer del present acord, i es realitza en virtut del que s'estableix en l'article 4 de la Decisió de la Comissió Europea de 20 de desembre de 2011, relativa a l'aplicació de les disposicions de l'article 106, apartat 2, del Tractat de funcionament de la Unió Europea.  
  
  
Tercer  
La Conselleria d'Hisenda i Model Econòmic, a través de la seua Direcció General de Tecnologies de la Informació i les Telecomunicacions, ha d'assegurar que el cost de les actuacions encarregades es limite a la compensació dels costos reals incorreguts, definits aquests de manera detallada i rigorosa. Els mecanismes de compensació i els paràmetres aplicats al càlcul, control i revisió de la compensació i les modalitats per a evitar i recuperar les possibles compensacions excessives, es determinaran concretament en l'encàrrec corresponent, d'acord amb el que s'estableix en la part expositiva del present acord.  
  
  
Quart  
Publicar el present acord en el Diari Oficial de la Generalitat Valenciana.  
  
Montanejos, 14 d'abril de 2023  
  
La consellera secretària,  
AITANA MAS MAS



Descarregar el document amb format PDF

Descarregar les metadades en format XML

Diari Oficial de la Generalitat Valenciana




DOGV - Disposición
==================

Comparte

Comparte

Volver

Guardar el documento Descargar los metadatos en formato XML

Sumario DOGV 9581, del 24-04-2023 (2023/4353)

ACUERDO de 14 de abril de 2023, del Consell, por el que se declara la extensión de la televisión digital terrestre (TDT) en la zona II de la Comunitat Valenciana y el servicio de explotación de la red de TDT en dicha zona como un servicio de interés económico general (SIEG).
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   9581

Fecha DOGV
:   24-04-2023

Sección del DOGV
:   III. ACTOS ADMINISTRATIVOS - C) OTROS ASUNTOS

Número del documento
:   2023/4353

CVE


Fecha del documento
:   14-04-2023

Organismo emisor
:   Conselleria de Hacienda y Modelo Económico

Tipo de documento
:   Acuerdo

Descriptores 

:   * [Conselleria de Hacienda y Modelo Económico](javascript:void(0))
    * [televisión](javascript:void(0))

ACUERDO de 14 de abril de 2023, del Consell, por el que se declara la extensión de la televisión digital terrestre (TDT) en la zona II de la Comunitat Valenciana y el servicio de explotación de la red de TDT en dicha zona como un servicio de interés económico general (SIEG). [2023/4353]  
De conformidad con lo establecido en el artículo 40 de la Ley 7/2010, de 31 de marzo, general de comunicación audiovisual, el servicio público de comunicación audiovisual es un servicio esencial de interés económico general que tiene como misión difundir contenidos que fomenten los principios y valores constitucionales, contribuir a la formación de una opinión pública plural, dar a conocer la diversidad cultural y lingüística de España, y difundir el conocimiento y las artes, con especial incidencia en el fomento de una cultura audiovisual. Así mismo, de acuerdo con el artículo 2 de la Ley 11/2022, de 28 de junio, general de telecomunicaciones, los servicios de Telecomunicaciones son servicios de interés general.  
La extensión de los servicios de la televisión digital en las zonas geográficamente desfavorecidas de la Comunitat Valenciana (la denominada zona II) constituye un objetivo de primer orden para la Generalitat en aras al principio de cohesión territorial.  
Sin la intervención de los poderes públicos, el alcance de la cobertura de la televisión se limitaría a la obligación legal que asiste a los radiodifusores, sean públicos o privados, y computada en su ámbito de emisión. Ello comportaría que una parte importante de la población valenciana y una gran parte del territorio no tendrían acceso a los programas de televisión de todos los ámbitos. De ahí el interés general concurrente e inspirador de la decisión de intervención pública en esta materia, pues lo contrario abriría una brecha de información y conocimiento inaceptable en una sociedad moderna. La existencia de un fallo de mercado en la cobertura televisiva en zonas remotas y menos urbanizadas del territorio es lo que justifica la intervención pública en este ámbito, garantizando el acceso universal a la información y a la pluralidad, y ayudando a la vertebración territorial, independientemente de su localización geográfica, tal y como prevé precisamente el Real decreto 391/2019, de 21 de junio, por el que se aprueba el Plan técnico nacional de la televisión digital terrestre y se regulan determinados aspectos para la liberación del segundo dividendo digital. Así, en la disposición adicional sexta de dicho real decreto se establece expresamente que los órganos competentes de las administraciones públicas y entidades dependientes de ellas podrán llevar a cabo iniciativas para la difusión a los ciudadanos del servicio de televisión digital en zonas donde no exista cobertura del servicio de televisión digital terrestre.  
Todo ello comporta que las medidas conducentes a universalizar la oferta televisiva vigente, conforme a la regulación imperante en cada momento, tengan, en definitiva, la consideración de servicio de interés económico general (SIEG), toda vez que concurren los elementos calificadores para ello, en los términos y con el alcance definidos por la Decisión de la Comisión Europea de 20 de diciembre de 2011, relativa a la aplicación de las disposiciones del artículo 106, apartado 2, del Tratado de funcionamiento de la Unión Europea, a las ayudas estatales en forma de compensación por servicio público concedidas a algunas empresas encargadas de la gestión de servicios de interés económico general.  
Y, además, dentro del amplio margen de apreciación que los estados miembros disponen a la hora de definir un SIEG, es decir, de la capacidad discrecional que poseen para prestar, encargar, financiar y organizar los SIEG, tal y como establece el artículo 14 del citado Tratado de funcionamiento de la Unión Europea, el Consell ha estudiado ponderadamente las diferentes alternativas de prestar este servicio de manera eficiente. Para ello, ha dispuesto de un informe previo suficientemente



Descargar el documento en formato PDF

Descargar los metadatos en formato XML